Гэта ўжо пятая пастаноўка нашага тэатра за мінулыя 2 гады і, пэўна, самая складаная і ў мастацкім, і ў тэхнічным плане. Мы не проста стварылі п’есу па матывах вядомага апавядання Дастаеўскага, а пастараліся прыўнесці ў яе часцінку беларускай культуры: родную мову, абрады і традыцыі. У маштабным відовішчы было задзейнічана больш за 100 акцёраў, у тым ліку і дзеці з асаблівасцямі. Адметнасцю пастаноўкі стала і тое, што некаторыя дзеці выступаюць на сцэне разам са сваімі бацькамі. Гледачы змаглі ацаніць сцэну, якая круцілася, аб’ёмныя 3D-праекцыі пярэдняга і задняга планаў і іншыя тэхнічныя рашэнні. У спектаклі гучала музыка Ігара Стравінскага і сучаснага беларускага кампазітара Аляксандры Сандлер. Але пры ўсёй сваёй тэхналагічнасці спектакль “Аднойчы ў вялізным горадзе” можа быць адаптаваны практычна да любой тэатральнай пляцоўкі. У планах стваральнікаў спектакля — паказаць яго ў розных рэгіёнах Беларусі”.